 1 Samuel 27  Otú ọ dị, Devid kwuru nobi ya, sị: Otu ụbọchị aka Sọl ga-ala m niyi. Ọ dịghị ihe kara m mma ma ọ bụghị ịgbaga nala ndị Filistia; ike ga-agwụkwa Sọl ịchọ m nókèala dum nke Izrel, m ga-agbapụkwa naka ya.Devid wee bilie, ya na narị ndị ikom isii so ya wee gakwuru Ekish nwa Meyọk, eze Gat.Devid wee binyere Ekish nime Gat, ya na ndị ikom ya, onye nke ọ bụla na ezinụlọ ya, Devid na nwunye ya abụọ, bụ Ahịnoam nwaanyị Jezril na Abigel, nwunye Nebal, nwaanyị Kamel.Ka oge na-aga, a kọọrọ Sọl na Devid agbagawo Gat, ọ gakwaghị ọzọ ịchọ ya.Devid wee sị Ekish: Ọ bụrụ na ihe m dị gị mma, ka ha nye m otu ebe notu nime obodo dị nime ime, ka m biri nebe ahụ; nihi na olee otú ohu gị ga-esi binyere gị nobodo eze?Ekish wee nye ya Ziklag nụbọchị ahụ. Ọ bụ ya mere o ji bụrụ ndị eze Juda nwe Ziklag ruo taa.Ụbọchị niile Devid biri nime ime obodo ndị Filistia dị otu afọ na ọnwa anọ.Devid na ndị ikom ya wee gbagoo ka ha wakpo ndị Geshọ na ndị Gazaịt na ndị Amalek; nihi na ọ bụ ha bi nala si Tilam ruo Shọọ, ruokwa nala Ijipt.Devid wee wakpo ala ahụ, ma ọ hapụghị ma nwoke ma nwaanyị ndụ; ọ chịkwaara ìgwè ewu na atụrụ na ìgwè ehi na ịnyịnya ibu na kamel na uwe, e mesịa, ọ laghachiri wee bịakwute Ekish.Ekish wee sị: Olee ebe unu wakporo taa? Devid wee sị: Na ndịda Juda nakwa nebe ndịda nke ndị Jeramiel nakwa nebe ndịda nke ndị Kenaịt.Ma ọ dịghị onye Devid hapụrụ ndụ, ma nwoke ma nwaanyị, ka ọ kpọrọ ha lọta na Gat, nihi na ọ sịrị: Ka ha ghara ịgbabọ anyị, sị, Ọ bụ otú a ka Devid mere. Ọ bụkwa otú a ka ọ na-eme nụbọchị niile o biri nime ime obodo ndị Filistia.Nihi ya, Ekish kwetara ihe Devid kwuru, wee sị nobi ya: Nezie, ọ ghọwo ihe na-esi ísì netiti ndị ya Izrel; ọ ga-abụkwa onye na-ejere m ozi ruo mgbe a na-akaghị aka. 